ઊના તાલુકાના મોટા સમઢિયાળા ગામે દલિતો પરના અમાનવીય અત્યાચારની ગંભીર ઘટનાને સખત શબ્દોમાં વખોડી કાઢતાં અખિલ ભારતીય કોંગ્રેસ સમિતિના અધ્યક્ષ સોનિયા ગાંધીના રાજકીય સચિવ અને સાંસદ એહમદ પટેલે જણાવ્યું હતું કે, દલિતો પરના અત્યાચારની ઘટના ગુજરાત માટે કલંક છે. મહાત્મા ગાંધી અને સરદાર પટેલની ભૂમિમાં આવી અમાનવીય ઘટનાઓ ભારે શરમજનક છે. ગુજરાતની જનતાને હું શાંતિ અને સુસંવાદિતા જાળવવાની અપીલ કરું છું. હિંસાથી ક્યારેય કોઈપણ સમસ્યાનો ઉકેલ આવતો નથી. ગુજરાત સરકારની કામગીરીને ધ્યાનમાં લેતાં દલિત સમાજના લોકોના ગૌરવને જાળવી રાખવા માટે સ્થાનિક સત્તાતંત્ર વ્યાજબી અને વસ્તુલક્ષી તપાસ કરે એવી અમને આશા નથી.